Rolands Nilsons

Rolands Nilsons (; dzimis ) ir zviedru futbola treneris un bijušais futbolists, kas spēlēja aizsarga pozīcijā. Bijis Zviedrijas futbola izlases dalībnieks.

 Futbolista karjera 
Futbolista karjeru sāka Zviedrijas klubā Helsingborgs IF, vēlāk spēlēja citā Zviedrijas klubā IFK Göteborg, ar ko trīs reizes kļuva par Zviedrijas čempionu un 1987. gadā uzvarēja UEFA kausa izcīņā. 1989. gadā pievienojās Anglijas klubam Sheffield Wednesday. 1991. gadā uzvarēja Līgas kausa izcīņā, bet 1993. gadā spēlēja FA kausa finālā. 1994. gadā atgriezās Zviedrijā savā pirmajā klubā Helsingborgs IF. 1996. gadā tika atzīts par Zviedrijas labāko futbolistu un saņēma Guldbollen balvu. Karjeras turpinājumā pārstāvēja Anglijas klubu Coventry City, kurā, būdams vēl aktīvs spēlētājs, vēlāk arī uzsāka trenera karjeru. Par pēdējo klubu spēlētāja karjerā kļuva GAIS, kurā arī vienlaikus bija galvenais treneris.

Zviedrijas izlasē debitēja  draudzības spēlē pret Grieķiju. 1994. gada FIFA Pasaules kausā ar izlasi izcīnīja 3. vietu, piedaloties visās spēlēs. Izlases sastāvā spēlējis arī 1990. gada FIFA Pasaules kausa finālturnīrā, kā arī divos Eiropas čempionāta finālturnīros (1992. un 2000. gadā). Karjeru izlasē noslēdza 2000. gada oktobrī, pēdējo spēli aizvadot pret Slovākiju. Izlases rindās kopā nospēlējis 116 spēles un guvis divus vārtus, vairākās spēlēs pildīja arī komandas kapteiņa pienākumus.

 Trenera karjera 
Trenera karjeru sāka 2001. gadā Anglijas klubā Coventry City. Vēlāk strādāja kā jauniešu treneris Helsingborgs IF. Bijis arī Zviedrijas klubu GAIS un Malmö FF galvenais treneris. 2010. gadā ar Malmes klubu kļuva par Zviedrijas čempionu un tika atzīts par Zviedrijas gada labāko treneri. No 2011. līdz 2012. gadam bija Dānijas kluba FC København galvenais treneris. 2014. gadā sāka strādāt ar Zviedrijas jauniešu izlasēm. 2017. gadā kļuva par Zviedrijas U21 izlases galveno treneri. Nostrādāja šajā amatā līdz 2020. gada septembrim. No 2020. gada septembra līdz 2021. gada jūnijam bija IFK Göteborg galvenais treneris. 

 Sasniegumi 

 Spēlētāja karjera 
IFK Göteborg

 Allsvenskan: 1983, 1984, 1987
 UEFA kauss: 1986–87

Sheffield Wednesday

 Anglijas Līgas kauss: 1991

Helsingborgs IF

 Allsvenskan: 1999

Individuālie sasniegumi

 Zviedrijas gada futbolists: 1996

 Trenera karjera 
Malmö FF

 Allsvenskan: 2010

 Atsauces 

 Ārējās saites 

Kategorija:1963. gadā dzimušie
Kategorija:Zviedrijas futbolisti
Kategorija:Zviedrijas izlases futbolisti
Kategorija:1988. gada vasaras olimpisko spēļu dalībnieki
Kategorija:1990. gada FIFA Pasaules kausa spēlētāji
Kategorija:1992. gada Eiropas čempionāta futbolā spēlētāji
Kategorija:1994. gada FIFA Pasaules kausa spēlētāji
Kategorija:2000. gada Eiropas čempionāta futbolā spēlētāji
Kategorija:Zviedrijas futbola treneri
Kategorija:Sheffield Wednesday F.C. spēlētāji
Kategorija:Skones lēnē dzimušie
Kategorija:Coventry City F.C. spēlētāji
Kategorija:Gēteborgas IFK spēlētāji
Kategorija:Helsingborgs IF spēlētāji